 Mar Siyaasiga uu wargeyska Geeska Afrika wax ka weydiiyey dareenkiisa ku aaddan hadalkii dhowaan madax-dhaqameedka beesha Koonfurta Bari ee Hargeysa ku diideen shir ay isaga iyo siyaasiyiin kale damacsanaayeen in beesha loo qabto, iyo weliba bal in uu jiro cadaadis xukuumadda kaga imanayaa ayaawaxa uu ku jawaabay, Shirkani waa fikir la soo jeediyey oo ah in Beesha Garxajis wixii dhex yaalla iska dhammayso, Beelaha kale-na si wanaagsan ula dhaqanto sida aan hore u sheegayna waa arrin dhaqan, waxaanan ka maqlayey shirkii lagu qabtay Scandinavian Hotel in shirkani ku saabsan yahay arrimo siyaasiya oo aan wali la gaadhinba, shirkani maaha mid dhibi ka imanayso ee waa mid ahmiyad balaadhan u leh Beesha, waxaana run ah haddii aan Beelaha dhexdooda waxba laga qaban oo aan la dejin dhinaca siyaasaduna degi mayso, marxaladu uu imika taagan yahayna waa marxaladii Madax-dhaqameedka ee yaan la siyaasadaynin, cidii fikrad ka qabta marka la isku yimaaddo ha dhex timaado shirka oo wixii tabasho ama cabasho ah ee ay dhinacooda ka arkayan ha ka soo jeediyaan, laakiin in shirka la siyaasadeeyo waxay aniga ila tahay in aanay Somaliland dani ugu jirin, beeshana dani ugu jirin 